**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  23 – 7 – 2024

**ΑΜΑΡΟΥΣΙΟΥ Αρ. Πρ.:** 202

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ: Το Δ. Σ. της Δ. Ο. Ε.**

**Κοινοποίηση: ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ,**

**Συλλόγους Εκπ/κών Π. Ε. της χώρας**

**Θέμα: « Το Διοικητικό Εφετείο Αθηνών με απόφαση του έκρινε ότι οι νεοδιόριστοι του 2020 μονιμοποιούνται αυτοδίκαια και χωρίς «αξιολόγηση» κρίνοντας τις πράξεις ανάκλησης των μονιμοποιήσεων (από το ΥΠΑΙΘΑ και τις Δ/νσεις Π. Ε.) μη -νόμιμες! Μεγάλη νίκη και επιβεβαίωση του αγώνα του κλάδου μας η δικαίωση των νεοδιόριστων από το δικαστήριο».**

Με την απόφαση 1510/2024 το Διοικητικό Εφετείο Αθηνών δικαιώθηκαν οι νεοδιόριστες/-οι εκπαιδευτικοί του 2020 της Διεύθυνσης Π. Ε. Δυτικής Αττικής που προσέφυγαν κατά της ακύρωσης των διαπιστωτικών πράξεων μονιμοποίησής τους οι οποίες είχαν εκδοθεί με βάση τις κείμενες διατάξεις από την Διευθύντρια Εκπ/σης Δυτικής Αττικής το 2022. Η απόφαση του Διοικητικού Εφετείου, η οποία επισυνάπτεται, κρίνει με σαφήνεια άκυρη την απόφαση των Δ/νσεων Εκπαίδευσης ακύρωσης των μονιμοποιήσεων τους! Η απόφαση αυτή αφορά αρχικά τις/τους νεοδιόριστες/-ους της Δ/νσης Π. Ε. Δυτικής Αττικής. Ακολουθούν και οι αποφάσεις των αντίστοιχων προσφυγών για άλλες Δ/νσεις Εκπαίδευσης (και των νεοδιόριστων της Α΄ Δ/νσης Π. Ε. Αθήνας).  Μια σημαντική αρχή έγινε! Η απόφαση γράφει καθαρά ότι έπρεπε να έχουν μονιμοποιηθεί αυτοδίκαια με την παρέλευση διετίας το καλοκαίρι του 2022, χωρίς αξιολόγηση! Κρίνει παράνομες στην ουσία τις αποφάσεις ανάκλησης των Διαπιστωτικών Πράξεων μονιμοποίησης από το ΥΠΑΙΘΑ και όσες Δ/νσεις Π. Ε. τις ανακάλεσαν με εντολή του ΥΠΑΙΘΑ. Τεράστιες είναι οι ευθύνες της πολιτικής ηγεσίας του ΥΠΑΙΘΑ, της Διοίκησης της Εκπ/σης και των Διευθύνσεων Π. Ε. που προτίμησαν να υπακούσουν τις παράνομες, ανυπόστατες προφορικές οδηγίες, που ουδέποτε τόλμησε το Υπουργείο Παιδείας να στείλει γραπτώς, γιατί συνειδητά και εκδικητικά προς τους εκπαιδευτικούς παρανομούσαν!

**Η απόφαση αυτή δικαιώνει το εκπαιδευτικό κίνημα, τους νεοδιόριστους του 2020, τους αγώνες του κλάδου μας μέσω των σωματείων μας και της Δ. Ο. Ε. και συγχρόνως ανοίγει δρόμο και για τους νεοδιόριστους των επόμενων ετών αλλά και για τις διεκδικήσεις και τον αγώνα όλης της μαχόμενης εκπαίδευσης! Συνεχίζουμε ΠΑΛΕΥΟΝΤΑΣ ΓΙΑ ΤΗΝ ΑΚΩΛΥΤΗ ΜΟΝΙΜΟΠΟΙΗΣΗ ΟΛΩΝ ΤΩΝ ΝΕΟΔΙΟΡΙΣΤΩΝ ΤΩΡΑ! Η ΑΞΙΟΛΟΓΗΣΗ ΔΕΝ ΘΑ ΠΕΡΑΣΕΙ!**

**Καλούμε την Διδασκαλική Ομοσπονδία Ελλάδας με απόφασή της να καθοδηγήσει τα Δ. Σ. των Συλλόγων Εκπ/κών Π. Ε. ώστε να διεκδικηθεί νομικά η μονιμοποίηση όλων των νεοδιόριστων εκπαιδευτικών (αρχικά) του 2020, οι οποίοι δεν έχουν δεχθεί να αξιολογηθούν παραμένοντας πιστοί στις αποφάσεις του κλάδου και συμμετέχουν στην Απεργία – Αποχή με έμφαση στις Διευθύνσεις Π. Ε. οι οποίες δεν εξέδωσαν, παρανομώντας πλήρως σχετικές διαπιστωτικές πράξεις μονιμοποίησης το 2022, όπως έγινε στην περίπτωση της Β΄ Δ/νσης Π. Ε. Αθήνας.**

**ΚΑΛΟΥΜΕ ΤΙΣ/ΤΟΥΣ ΝΕΟΔΙΟΡΙΣΤΕΣ/-ΟΥΣ ΣΥΝΑΔΕΛΦΟΥΣ ΤΟΥ 2020 – ΜΕΛΗ ΤΟΥ ΣΩΜΑΤΕΙΟΥ ΜΑΣ ΠΟΥ ΔΗΛΩΝΟΥΝ ΑΠΕΡΓΙΑ – ΑΠΟΧΗ ΝΑ ΕΠΙΚΟΙΝΩΝΗΣΟΥΝ ΑΜΕΣΑ ΜΕ ΤΟ ΣΩΜΑΤΕΙΟ ΜΑΣ ΚΑΙ ΝΑ ΕΙΝΑΙ ΣΕ ΕΠΙΦΥΛΑΚΗ ΓΙΑ ΤΗΝ ΑΜΕΣΗ ΑΝΤΙΔΡΑΣΗ ΜΑΣ ΕΝΟΨΕΙ ΤΗΣ ΔΙΚΑΣΤΙΚΗΣ ΔΙΕΚΔΙΚΗΣΗΣ ΚΑΙ ΤΗΣ ΔΙΚΗΣ ΤΟΥΣ ΜΟΝΙΜΟΠΟΙΗΣΗΣ ΧΩΡΙΣ ΑΞΙΟΛΟΓΗΣΗ.**

**ΚΑΛΟΥΜΕ ΟΛΕΣ/ΟΛΟΥΣ ΤΙΣ/ΤΟΥΣ ΝΕΟΔΙΟΡΙΣΤΕΣ/-ΟΥΣ ΕΚΠΑΙΔΕΥΤΙΚΟΥΣ ΤΩΝ ΕΤΩΝ 2020 – 2021 – 2022 – 2023 – 2024 ΝΑ ΣΥΝΤΑΧΘΟΥΝ ΠΛΗΡΩΣ ΜΕ ΤΙΣ ΑΠΟΦΑΣΕΙΣ ΤΟΥ ΚΛΑΔΟΥ ΚΑΙ ΤΗΣ 93Ης Γ. Σ. ΤΗΣ Δ.Ο.Ε. ΚΑΙ ΝΑ ΜΗΝ ΥΠΟΚΥΨΟΥΝ ΣΤΟΝ ΕΞΕΥΤΕΛΙΣΜΟ ΤΗΣ ΑΤΟΜΙΚΗΣ ΑΞΙΟΛΟΓΗΣΗΣ.**

**ΟΛΟΙ/ΟΛΕΣ ΜΑΖΙ ΕΝΩΜΕΝΟΙ ΚΑΙ ΣΥΣΠΕΙΡΩΜΕΝΟΙ ΓΥΡΩ ΑΠΟ ΤΑ ΣΥΝΔΙΚΑΤΑ ΜΑΣ ΚΑΙ ΤΗΝ Δ. Ο. Ε. ΑΝΑΤΡΕΠΟΥΜΕ ΤΗΝ ΑΞΙΟΛΟΓΗΣΗ ΤΩΝ ΝΟΜΩΝ 4692/2020 & 4823/2021.**

